NSL บวก 3% ลุ้น Q4 ฟื้นหลังโควิดคลี่คลาย โบรกฯมองปีนี้กำไรโต 25% ชูเป้า 23 บ.
NSL บวก 3% ลุ้นผลงาน Q4 ฟื้นหลังโควิดคลี่คลาย ลูกค้าเข้า 7-11 มากขึ้น รวมถึงปัญหา Supply Chain ที่หมดไปทำให้ทั้งรายได้และ Margin ฟื้น โบรกฯชี้กำไรปีนี้โต 25% ชูเป้า 23 บ.

7 ธ.ค. 2564

ผู้สื่อข่าวรายงานว่าวันนี้ (7 ธ.ค. 2564) ราคาหุ้น บริษัท เอ็นเอสแอล ฟู้ดส์ จำกัด (มหาชน) หรือ NSL ณ เวลา 12:19 น. อยู่ที่ระดับ 19.80 บาท เพิ่มขึ้น 0.50 บาท หรือ 2.59% โดยทำจุดสูงสุดที่ 19.90 บาท และทำจุดต่ำสุดที่ 19.40 บาท ด้วยมูลค่าการซื้อขาย 51.83 ล้านบาท

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ (7 ธ.ค. 2564) ว่า แนวโน้มไตรมาส 4/2564 จะฟื้นแรงตามสถานการณ์ COVID-19 ที่คลี่คลายและทำให้ลูกค้าเข้า 7-11 มากขึ้น รวมถึงปัญหา Supply Chain ที่หมดไป ทำให้ทั้งรายได้และ Margin ฟื้น ตัวอย่างมีนัยยะ ทั้งนี้ทางฝ่ายวิจัยคาดกำไรปี 2564 เพิ่มขึ้น 25% จากงวดเดียวกันของปีก่อน และเร่งตัวปีหน้าเพิ่มขึ้น 44% จากงวดเดียวกันของปีก่อน โดยระยะถัดไปคาดจะเติบโตในกัมพูชาตาม 7-11 เช่นกัน แนะนำ “ซื้อ” ราคาเป้าหมาย 23 บาท